
B8-0164/2016
Europa-Parlamentets beslutning om en ny strategi for kvinders rettigheder og ligestilling mellem mænd og kvinder i Europa efter 2015
(2016/2526(RSP))
Europa-Parlamentet,
–
der henviser til artikel 2 og artikel 3, stk. 3, andet afsnit, i traktaten om Den Europæiske Union (TEU) og artikel 8 i traktaten om Den Europæiske Unions funktionsmåde (TEUF),
–
der henviser til EU's gældende ret, retspraksis fra Den Europæiske Unions Domstol og Den Europæiske Menneskerettighedsdomstol samt de eksisterende procedurer, strukturer, politiske instrumenter og budgetter, som har til formål at forbedre gennemførelsen af principperne om ligebehandling og lige muligheder for mænd og kvinder både på EU-plan og på nationalt plan,
–
der henviser til Kommissionens meddelelse af 3. marts 2010 med titlen "Europa 2020 - En strategi for intelligent, bæredygtig og inklusiv vækst" (COM(2010)2020),
–
der henviser til Kommissionens arbejdsprogram 2016 af 27. oktober 2015 med titlen "Tiden er ikke til "business as usual"" (COM(2015)0610), 
–
der henviser til Kommissionens arbejdsdokument af 3. december 2015 med titlen "Strategic engagement for gender equality 2016-2019" (SWD(2015)0278),
–
der henviser til den eksterne evaluering af den faktiske integrering af kønsaspektet og af effektiviteten hos Udvalget om Kvinders Rettigheder og Ligestilling, "Gender Mainstreaming in Committees and Delegations of the European Parliament"(Integrering af kønsaspektet i Europa-Parlamentets udvalg og delegationer),
–
der henviser til sin beslutning af 9. juni 2015 om EU's strategi for ligestilling mellem kvinder og mænd efter 2015
,
–
der henviser til forretningsordenens artikel 128, stk. 5, og artikel 123, stk. 2,
A.
der henviser til, at princippet om ligebehandling og princippet om lige muligheder er anerkendt i Den Europæiske Unions traktater;
B.
der henviser til, at Kommissionens strategi for ligestilling mellem kvinder og mænd for 2010-2015 prioriterede fem centrale indsatsområder:
1.
økonomisk uafhængighed på lige fod for kvinder og mænd
2.
lige løn for arbejde af samme værdi
3.
ligestilling i beslutningstagningen
4.
værdighed, ærlighed og standsning af kønsbaseret vold
5.
fremme af ligestilling mellem kønnene uden for EU;
C.
der henviser til, at Kommissionen i sit arbejdsprogram for 2015 fastslog, at Juncker-Kommissionen blev valgt på løftet om "at gøre en forskel, gøre andre ting og gøre tingene anderledes", at bekæmpe bureaukrati og gøre livet lettere for borgere og erhvervsdrivende; 
D.
der henviser til, at Kommissionen har bekræftet, at alle de fem centrale indsatsområder for ligebehandling og lige muligheder, som blev defineret i 2010, fortsat gælder i den nye embedsperiode for 2014-2019;
E.
der henviser til, at Kommissionen igen i sit arbejdsprogram for 2016 har bekræftet, at den agter at "fortsætte sit arbejde med at fremme ligestilling blandt mænd og kvinder";
F.
der henviser til, at Kommissionen har offentliggjort et arbejdsdokument på 40 sider med titlen "Strategic engagement for gender equality 2016-2019" om de fem prioriteringer, der stadig gælder;
G.
der henviser til, at der ikke bør vedtages yderligere lovgivningsmæssige forslag, så længe den eksisterende EU-lovgivning og de eksisterende politiske instrumenter endnu ikke er blevet fuldstændig inkorporeret, gennemført og evalueret;
H.
der henviser til, at Parlamentet den 9. juni 2015 vedtog en beslutning om EU's strategi for ligestilling mellem kvinder og mænd efter 2015;
1.
konstaterer, at de fem centrale indsatsområder, som blev identificeret i Kommissionens strategi for ligestilling mellem kvinder og mænd for 2010-2015 stadig er gældende prioriteringer i Juncker-Kommissionens embedsperiode (2014-2019);
2.
konstaterer, at Kommissionen har offentliggjort et arbejdsdokument på 40 sider med titlen "Strategic engagement for gender equality 2016-2019";
3.
understreger, at det er nødvendigt at fokusere på den manglende gennemførelse af eksisterende lovgivning i medlemsstaterne, inden det overvejes at forelægge nye lovgivningsmæssige forslag og politiske instrumenter vedrørende ligestilling mellem kønnene, i overensstemmelse med de standarder, der finder anvendelse som led i Kommissionens tilsagn om at sikre bedre regulering;
4.
opfordrer medlemsstaterne til at tage fuldt ansvar for inkorporering, gennemførelse og evaluering af den eksisterende lovgivning og de eksisterende politiske instrumenter med det formål at forbedre gennemførelsen af principperne om lige behandling og lige muligheder for mænd og kvinder på nationalt plan;
5.
erindrer om, at gennemførelsen af EU-lovgivning og EU's politiske instrumenter skal ske i overensstemmelse med nærhedsprincippet og princippet om "merværdi", at ensartede regler ikke altid er nødvendige for at sikre det indre markeds praktiske og konkurrencedygtige funktion, og at Kommissionen skal tage hensyn til, hvilke administrative byrder der følger af dens lovgivningsmæssige forslag, og til en forskellig kulturel kontekst og praksis i forskellige medlemsstater;
6.
pålægger sin formand at sende denne beslutning til Rådet, Kommissionen og medlemsstaternes regeringer.
�  Vedtagne tekster, P8_TA(2015)0218.

